كلمات قصيدة زينب حيل ما ظل بيها للونه مسلم الوائلي مكتوبة كاملة
قصائد الملا مسلم الوائلي كتابة
القصيدة: زينب حيل ما ظل بيها للونه
أداء: مسلم الوائلي
كلمات: محمد النواس
~~~~
بعد يا گلبي ايس وگطع الضنه
راح حسين اخوي منين اجيبنه
مشه من اول حلم للموت لتربان
ما لحگنه نشبع شوف امس منه
كافي ادگ يگلبي واوگف ارد ارتاح
زينب حيل ما ظل بيها للونه
اليموت اخوها اتموت كلها من الضيم
~~~~
شبعت من الهوه اسم الله بكثر ما اطيح
ركض الهيمه ذاك هواي تعبني
عشيره بساعه وحده اگبالي راحوا موت
مدري المن اصير وكلها توجعني
انه العثرت ببنها وباوعت لحسين
رحت لحسين اشيلنه ونسيت ابني
خال ابني اغله هواي من ابني الطاح
~~~~
تراب وصوت عثره وخير جاي ايطيح
واسم الله اطلعت من حرمه متعوبه
لگيت حسين بس ما جنه ذاك حسين عطشان وغريب وسلبوا ثوبه
وجه متلثم بدم والتراب هلال
والذباح يركض هو وذنوبه
عينه الرگبته يريد يذبح لحسين
~~~~
شفت بعيني اخوي حسين لمن طاح
طلعت بدمعتي من ذاك المخيم
شال ايده وشلت ايدي واجته الخيل
ساعتها عرفت حسين ما يسلم
انسحگ قرآن صدره وفرهد الآيات
وألم نشرح بقت بالحافر من الدم
لميت اخوي حسين گوه من الخيل
~~~~
المغرب من ثگل بعيوني صار الخوف
وجسم حسين گوه من الترب لموا
صحت حسين اريد حسين شفت حسين
گدامي بطشت بس راسه من جابوا
شريد انسه وشفتهم اهلي شوف العين
وين الوجه يشبه گلبه امس ذبحوا
صاحوا عليه تحضري زينب للشام